Florin Piersic a avut o primă reacție publică, luni, 13 mai 2024, privind evoluția stării lui de sănătate. Puțini au observat, însă în contextul adresării mulțumirilor către medici, marele actor a omis, probabil intenționat, să precizeze un detaliu. Mulți își pun semne de întrebare acum.
Motivul lămurit al declanșării infecției generalizate în corp, respectiv septicemiei, în cazul lui Florin Piersic încă nu este cunoscut. Unele voci spun că marele actor ar fi suferit o infecție din cauza unor bacterii nosocomiale contractate în cadrul unei unități sanitare.
Mulți români au bănuit că Florin Piersic ar fi fost infectat cu bacterii nosocomiale la Spitalul Militar din Cluj-Napoca, unde a fost internat prima dată în ultimele săptămâni. Ulterior, pacientul a fost transferat la Institutul Inimii din Cluj-Napoca, apoi la Matei Balș în București și, la final, la Spitalul Foișor.
În contextul dat, reprezentanții Spitalului Militar din Cluj-Napoca au făcut public faptul că Florin Piersic nu a contractat infecția în cadrul instituției medicale în care a fost internet. La momentul internării, pacientul ar fi avut deja infecția prezentă în organism.
„Precizăm că la momentul internării exista infecția care a generat complicațiile medicale despre care există deja informații și faptul că actorul nu a contractat o altă infecție din spitalul nostru”, a transmis conducerea Spitalului Militar din Cluj-Napoca.
Amintim că, pe 2 mai, reprezentanții Spitalului Militar au publicat un prim comunicat de presă prin care au anunțat că „actorul Florin Piersic nu a contractat nicio infecție nosocomială pe timpul internării în spitalul nostru”. Au refuzat să dea alte detalii, explicând că s-a cerut respectarea confidențialității.
Totuși, românii refuză în continuare să excludă cel puțin probabilitatea agravării stării de sănătate a lui Florin Piersic în spital. Vocile rele spun că acesta ar fi motivul pentru care marele actor a omis să transmită mulțumiri echipei medicale de la Spitalul Militar din Cluj-Napoca, în contextul în care a apreciat specialiștii de la celelalte spitale la care a fost internat.
Florin Piersic a avut luni, 13 mai, prima reacție publică privind evoluția stării sale de sănătate. Actorul a transmis mulțumiri celor care l-au purtat în gând și l-au încurajat cu grijă și iubire. A avut și un cuvânt de mulțumire față de minunații doctori care l-au îngrijit.
„Mă amuză când văd la premiile Oscar cum vin actorii premiați cu un pomelnic de mulțumiri, dar astăzi chiar vreau să îi pun fiecăruia medalia inimii mele în piept.
Mă refer la Prof. Dr. Adrian Molnar, Dr. Horia Roșianu, Dr. Florin Crișan, Dr. Raed Arafat, Prof. Dr Streinu Cercel. Dr. Adrian Marinescu, eroii mei, Dr. Șerban Dragosloveanu și Dr. Denisa Anastase, împreună cu Dr. Adelina Moise, cea care m-a trimis în lumea viselor în timpul operației, dar… m-a și adus înapoi. Vă iubesc pe toți, oameni buni și va copleșesc cu recunoștința mea!”, a transmis, luni, Florin Piersic.
Românii au ridicat multe semne de întrebare în jurul faptului că pacientul nu i-a menționat și pe medicii de la Spitalul Militar din Cluj-Napoca în mesajul de mulțumire.
Potrivit România TV, de la acest spital ar fi pornit unele probleme pentru actor, motiv pentru care acesta nu a pomenit numele niciunui medic de acolo. Starea lui Florin Piersic s-ar fi agravat la Spitalul Militar.